Els dies 22 i 23 d'octubre de 2019, es va produir un episodi d'aiguats torrencials que van afectar diverses comarques de Catalunya, ja que hi va haver precipitacions per sobre dels 150 mm.
La resposta hidrològica va ser especialment severa a la conca del Francolí, a les rieres de la Conca de Barberà, el Baix Camp i el Tarragonès; als afluents del Segre pel marge esquerre (Sió, Ondara, Corb, Gorgs i la Femosa); al tram final del Llobregat, a la capçalera del Ter, als afluents del baix Ter (Terri, Onyar i Daró) i a la Muga, i també a les rieres de tot el litoral i el prelitoral.
Així mateix, del 20 al 23 de gener de 2020, el temporal Glòria va produir aiguats, episodis de vent, desbordaments de rius i invasió d'aigua salada en terrenys de conreu costaners.
Això va produir danys agraris i pesquers molt importants.
Les zones més afectades van ser el delta de l'Ebre, la zona del Baix Ter i l'horta de la conca de la Tordera.
L'Acord de Govern de 4 de febrer de 2020, ampliat per l'Acord de 18 de febrer de 2020, pel qual s'impulsen mesures urgents per pal·liar els danys ocasionats pel temporal Glòria i els aiguats d'octubre, acorda impulsar un seguit de mesures urgents per pal·liar els danys ocasionats per aquests fenòmens climàtics.
Per tot l'exposat, es considera necessari establir un ajut adreçat a pal·liar les pèrdues provocades pels dos fenòmens meteorològics esmentats a les persones titulars d'explotacions agràries que els permeti continuar amb l'activitat.
El règim d'aquests ajuts és, per a la modalitat de despeses de realització d'actuacions per a la restitució del potencial productiu, el que estableix l'article 25 del Reglament (UE) 702/2014 de la Comissió, de 25 de juny, pel qual es declaren determinades categories d'ajut als sectors agrícola i forestal i a zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea (DOUE L-193, d'1.7.2014); i, per a la modalitat de compensació de les càrregues financeres per operacions de finançament, el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L-352, de 24.12.2013), modificat pel Reglament (UE) 2019/316.
D'acord amb l'article 9 del Reglament esmentat, les bases reguladores d'aquesta convocatòria van ser comunicades a la Comissió Europea i els van assignar el número d'ajut SA.
Conseqüentment, valorada la conveniència de donar suport a les explotacions agràries afectades pels aiguats d'octubre de 2019 o pel temporal Glòria de gener de 2020 per a la restitució del seu potencial productiu, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Desenvolupament Rural i en ús de les atribucions que m'han estat conferides,
Aprovar les bases reguladores dels ajuts destinats a les explotacions agràries afectades pels aiguats d'octubre de 2019 o pel temporal Glòria de gener de 2020, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1 que és obligatori per a totes les persones sol·licitants, el qual consta a l'annex 2 d'aquesta Ordre.
Els ajuts per a despeses de realització d'actuacions per a la restitució del potencial productiu tenen naturalesa d'ajuts d'Estat, per la qual cosa la Comissió Europea pot emetre una decisió per la qual tant les bases reguladores i la convocatòria com les resolucions de concessió es poden veure modificades, si escau, per adaptar-se als termes del pronunciament esmentat.
Aquesta Ordre entrarà en vigor l'endemà de la seva publicació en el Diari Oficial de la Generalitat de Catalunya (DOGC).
L'objecte dels ajuts que estableix l'Ordre és la recuperació del potencial productiu de les finques de les explotacions agràries afectades pels aiguats d'octubre de 2019 o pel temporal Glòria de gener de 2020 per garantir la seva viabilitat econòmica.
Poden ser beneficiàries d'aquests ajuts les persones titulars d'explotacions agràries afectades pels aiguats d'octubre de 2019 o pel temporal Glòria de gener de 2020 que hagin patit danys en el potencial productiu de les seves explotacions.
Condicions generals d'admissibilitat
Les persones beneficiàries dels ajuts han de tenir les explotacions agràries de les quals són titulars afectades pels aiguats o pel temporal a què fa referència l'apartat 1 i ubicades dins les zones delimitades pel DARP que es poden consultar a https://sig.gencat.cat/visors/Ajuts_Aiguats_DARP.html.
Aquesta delimitació estableix el grau d'afectació de cada recinte, amb l'excepció dels recintes de la zona 3, on el grau d'afectació s'haurà de fixar amb una visita prèvia de personal tècnic del DARP.
Les persones sol·licitants dels ajuts han de complir les condicions generals d'admissibilitat següents:
- La superfície màxima admissible de cada recinte és la inclosa dins les zones delimitades pel DARP que hagi patit una pèrdua del potencial productiu.
- Les superfícies de conreu sol·licitades han d'haver estat declarades a la Declaració única agrària (DUN) per la persona sol·licitant de l'ajut en la campanya 2019.
En el cas de superfícies de planters, seran admissibles les superfícies d'aquells planters que estiguessin inscrits al Registre Oficial d'Empreses Proveïdores de Material Vegetal abans dels episodis de danys.
- Les superfícies, prèviament als aiguats o al temporal, havien de ser productives, no podien estar abandonades ni en condicions deficients de cultiu (arbres morts, parcel·les sense mantenir, sense constatació de treball del sòl ni podes, etc.) i no es poden dedicar a l'autoconsum.
- La superfície mínima comprovada ha de ser igual o superior a 0,5 hectàrees, excepte en el cas d'horta i planters que serà de 0,1 hectàrees.
4.1 Per obtenir la condició de beneficiàries de les subvencions, les persones sol·licitants han de complir des del moment de presentació de la sol·licitud els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que hagi rebut no supera els límits establerts.
c) En cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
f) En cas de realitzar l'activitat objecte de la subvenció utilitzant qualsevol element susceptible de generar drets d'autor, complir la normativa sobre propietat intel·lectual.
g) Quan es tracti de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
h) Quan es tracti d'entitats sense ànim de lucre, estar inscrites en el registre corresponent.
i) En cas de comptar amb centres laborals, complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
j) En cas de comptar amb centres i establiments oberts al públic, complir la normativa de política lingüística atenent els consumidors en qualsevol de les llengües oficials de Catalunya i redactant, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
k) En el cas de línies d'ajuts en què les persones beneficiàries puguin ser fundacions, complir el deure de presentar els comptes anuals davant del protectorat.
l) En el cas de línies d'ajuts en què la persona beneficiària pugui ser una associació o una fundació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
m) No poden optar als ajuts les empreses que estiguin subjectes a una ordre de recuperació pendent, després d'una decisió prèvia de la Comissió Europea que hagi declarat un ajut percebut il·legal o incompatible amb el mercat interior.
n) En el cas d'agrupació de persones físiques o jurídiques, aquesta agrupació no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
o) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
En el cas d'empreses de més de 150 treballadors, a més, disposar d'un pla d'igualtat entre dones i homes d'acord amb l'article 36 de la Llei 17/2015, de 21 de juliol.
p) Les persones sol·licitants d'aquests ajuts s'han d'adherir al codi ètic que figura com a annex 3.
4.2 Pel que fa a la concurrència amb altres ajuts, en la modalitat de despeses de realització d'actuacions per a la restitució del potencial productiu, en cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar per la persona beneficiària.
En la modalitat de compensació de les càrregues financeres per operacions de finançament i sense perjudici del límit quantitatiu que disposen els articles 3 del Reglament (UE) 1408/2013, modificat pel Reglament (UE) 2019/316, el règim d'acumulació amb altres ajuts de minimis es regeix pels articles 5 dels reglaments esmentats.
Els ajuts que estableix aquesta Ordre es podran acumular a altres ajuts públics per les mateixes despeses subvencionables sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
5.1 Els ajuts consisteixen en una o dues de les modalitats següents:
a) Un ajut per a les despeses de realització d'actuacions per a la restitució del potencial productiu pels imports màxims per hectàrea afectada pels aiguats d'octubre de 2019 o pel temporal Glòria de gener de 2020, en relació amb el grau d'afectació (d'acord amb la delimitació establerta a https://sig.gencat.cat/visors/Ajuts_Aiguats_DARP.html ).
La delimitació gràfica estableix quatre zones segons el grau d'afectació: zona 0 amb afectació molt greu, zona 1 amb afectació greu, zona 2 amb afectació lleu i zona 3 amb grau d'afectació pendent de valoració per part del DARP.
Les tres primeres zones són les delimitades arran de les valoracions tècniques efectuades a partir de la perimetració feta mitjançant drons pel cos d'Agents Rurals.
La classificació del grau d'afectació de les superfícies de la zona 3 requerirà un informe previ del personal tècnic del DARP.
L'import de l'ajut en relació amb el grau d'afectació s'ha calculat en base al 80% dels costos de recuperació d'acord amb el punt 10 de l'article 25 del Reglament (UE) 702/2014 de la Comissió, de 25 de juny, i és el següent:
- Afectació molt greu (zona 0):
4.492 euros/hectàrea per a aquelles persones sol·licitants que en el moment del sinistre disposessin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019).
2.246 euros/hectàrea per a aquelles persones sol·licitants que en el moment del sinistre no disposessin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019).
1.308 euros/hectàrea per a aquelles persones sol·licitants que en el moment del sinistre disposessin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019).
654 euros/hectàrea per a aquelles persones sol·licitants que en el moment del sinistre no disposessin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019).
158 euros/hectàrea per a aquelles persones sol·licitants que en el moment del sinistre disposessin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019).
79 euros/hectàrea per a aquelles persones sol·licitants que en el moment del sinistre no disposessin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019).
Es fixa una reducció dels ajuts segons la superfície sol·licitada d'acord amb els trams següents:
- Quan la superfície sigui igual o menor a 20 hectàrees, el valor de l'ajut serà del 100% establert en cada cas.
- Quan la superfície sigui més gran de 20 hectàrees i igual o menor de 40 hectàrees, per a aquesta superfície, el valor de l'ajut serà del 60% establert en cada cas.
- Quan la superfície sigui més gran de 40 hectàrees, per a aquesta superfície, el valor de l'ajut serà del 30% establert en cada cas.
Aquelles superfícies amb pèrdua molt important o total del potencial productiu, on calen actuacions de moviments de terra importants (incloses la restitució de terrasses) i fins i tot l'aportació de nova terra vegetal.
Aquelles superfícies amb reducció moderada del potencial productiu, on calen actuacions de neteja, despedregat i anivellament.
Aquelles superfícies on caldrà fer actuacions prèvies als treballs propis de conreu com ara lleugeres actuacions de neteja i despedregat de la superfície per l'aportació de grava i llims en la inundació.
Aquelles superfícies afectades però pendents d'assignació del grau d'afectació per part del DARP.
Es considera que l'explotació estava assegurada si en el moment del sinistre disposava de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019) o, si encara restava obert el període de contractació en el moment del sinistre, tenia pòlissa contractada de la campanya anterior.
b) Compensació de les càrregues financeres per operacions de finançament, únicament per a actuacions d'inversió, amb l'Institut Català de Finances (ICF), en el marc de l'Ordre AAM/76/2015, de 10 d'abril, per la qual s'aproven les bases reguladores dels ajuts de minimis en forma de garantia per al finançament de les empreses agràries, agroalimentàries, forestals i del sector de la pesca i l'aqüicultura, s'obre la convocatòria corresponent i es deroga l'Ordre AAM/146/2014, de 9 de maig (DOGC núm. 6852, de 16.4.2015).
Les característiques dels préstecs d'inversió són les següents:
Termini: fins a deu anys, amb fins a dos de carència i amortització lineal, per mesos vençuts.
Comissions d'obertura: màxim del 0,5% del nominal del préstec.
En cas d'amortització anticipada total o parcial, comissió màxima del 0,5% més el costos de ruptura destinats a la cancel·lació del swap.
Garanties: les considerades suficients a criteri de l'ICF; addicionalment, com a complement de les garanties, es compta amb l'assumpció de risc del 80%.
Tramitació: seran auxiliables les operacions de finançament dins el tram de capital específic establert per a les persones afectades pels aiguats i el temporal Glòria, incloses les formalitzades abans de la sol·licitud d'ajut.
La resolució de la convocatòria de l'ajut determinarà el termini de presentació de sol·licituds de préstec.
Import de l'ajut: el corresponent a la bonificació del 100% dels interessos de tot el període de vida del préstec.
5.2 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria corresponent.
5.3 La quantia dels ajuts es determinarà segons el nombre de sol·licituds i la disponibilitat pressupostària i d'acord amb els criteris d'atribució i prioritats establerts a l'apartat 10 d'aquestes bases reguladores.
5.4 Els ajuts de l'apartat 5.1 a) es regulen per l'article 25 del Reglament (UE) 702/2014 de la Comissió, de 25 de juny, pel qual es declaren determinades categories d'ajut als sectors agrícola i forestal i a zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea (DOUE L-193, d'1.7.2014).
D'acord amb aquest article, l'ajut per compensar les pèrdues, inclosos els pagaments en virtut d'altres mesures nacionals o de la Unió o pòlisses d'assegurances pels danys pels quals es rep l'ajut, es limiten al 80% dels costos subvencionables.
5.5 Els ajuts de l'apartat 5.1 b) se sotmeten al Reglament (UE) 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola, segons el qual el total d'ajuts de minimis concedits a una persona beneficiària no podrà excedir els 20.000 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
5.6 Quan l'import proposat de subvenció per atorgar en una sol·licitud sigui inferior a 300 euros, no es tramitarà per qüestió d'eficàcia i eficiència administrativa i s'arxivarà l'expedient amb la comunicació prèvia a la persona sol·licitant.
Les sol·licituds s'han de presentar per mitjans telemàtics a través de la pàgina http://seu.gencat.cat d'acord amb el procediment establert en l'annex 2 mitjançant els formularis normalitzats establerts pel DARP.
7.1 S'ha d'adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració, sempre que no hagin transcorregut més de cinc anys des de la presentació i no hagin experimentat cap modificació.
Si l'òrgan instructor, per causes alienes a la seva actuació, no pot aconseguir els documents, ha de requerir la persona beneficiària perquè els aporti en el termini de 10 dies hàbils.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 7.4.
Si aquesta documentació està disponible al Registre d'Entitats Jurídiques, el Registre de Cooperatives o el Registre de Societats Agràries de Transformació (SAT), es verificarà d'ofici.
e) En el cas d'agrupacions de persones físiques o jurídiques, cal fer constar els compromisos d'execució assumits per cada membre de l'agrupació.
f) En el cas de les persones titulars d'explotacions agràries que disposessin prèviament als aiguats o el temporal d'assegurança agrària contractada per al conreu afectat, presentació del rebut de pagament.
a) Totes les dades que consten a la sol·licitud són certes i es compromet a aportar les dades i els documents necessaris per a la seva comprovació.
b) El compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
c) No estar sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) Declaració sobre si s'han demanat i/o s'han obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis rebut no supera els límits establerts.
g) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
h) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es consultarà d'ofici al registre corresponent del Departament d'Empresa i Coneixement.
En el cas d'empreses de més de 150 treballadors, a més, disposar d'un pla d'igualtat entre dones i homes d'acord amb la Llei 17/2015, de 21 de juliol.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, en cas que el pla no constés en el Registre esmentat, la persona beneficiària l'haurà d'aportar.
i) Realització de l'activitat objecte de la subvenció utilitzant qualsevol element susceptible de generar drets d'autor: complir la normativa sobre propietat intel·lectual.
j) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
k) Quan es tracti d'entitats sense ànim de lucre: estar inscrites en el registre corresponent.
l) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
m) Quan es tracti de centres i establiments oberts al públic, complir la normativa de política lingüística: atendre els consumidors en qualsevol de les llengües oficials de Catalunya i redactar, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
n) En el cas de les fundacions, complir la normativa en relació amb els comptes: haver complert el deure de presentar els comptes anuals davant del protectorat.
o) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
7.3 En la sol·licitud de l'ajut, la persona interessada ha d'indicar si autoritza el DARP a obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres o visites a camp quan calgui.
10.Criteris d'atribució i prioritats
En el cas que els ajuts sol·licitats superin la dotació pressupostària que estableixi la convocatòria, segons el tipus d'ajut i sol·licitant, s'aplicaran els criteris següents:
a) Per a explotacions agràries que sol·licitin ajut directe, s'aplicaran els criteris de puntuació següents:
- Sol·licitants que disposin en el moment del sinistre d'una assegurança agrícola contractada per al conreu afectat de la seva explotació agrària: 5 punts.
- Sol·licitants amb més del 50% de la superfície afectada amb afectació molt greu: 5 punts.
- Sol·licitants amb més del 50% de la superfície afectada amb afectació greu: 3 punts.
- Sol·licitants amb la condició de Jove Agricultor/a persona física que siguin Agricultors/es Professionals o que hagin estat beneficiaris d'un ajut a la primera instal·lació de les convocatòries 2016, 2017, 2018 i 2019, o Joves Agricultors/es instal·lats en una explotació constituïda com a persona jurídica que té la consideració d'EAP i on el/la jove agricultor/a té un nombre d'accions o participacions que suposen un capital social igual o superior que el del soci de major participació: 3 punts.
- Sol·licitants amb la condició d'Agricultor/a Professional: 2 punts.
- Sol·licitants persones jurídiques que tinguin la condició d'EAP i no es trobin en la situació del quart guió: 1 punt.
Els tres darrers barems de puntuació, referits a la condició de la persona sol·licitant, no són acumulables entre si, però sí amb la resta de criteris.
S'atendran en primer lloc les sol·licituds amb major puntuació.
Les sol·licituds amb una mateixa puntuació per a les quals no hi hagi prou pressupost per satisfer la totalitat dels expedients del mateix grup es resoldran a prorrateig segons el pressupost disponible.
Un cop esgotat el pressupost disponible, la resta de sol·licituds seran denegades per manca de disponibilitat pressupostària.
Als efectes d'aplicar aquests criteris de prioritat, s'entén per:
- Sol·licitants que disposin en el moment del sinistre d'una assegurança agrícola contractada per a la seva explotació agrària: aquells que disposin de pòlissa/es d'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019) en el moment del sinistre, o, si encara restava obert el període de contractació en el moment del sinistre, que tinguessin pòlissa contractada de la campanya anterior.
- Jove agricultor/a: persona que en el moment de presentar la sol·licitud té més de 18 i no té més de 40 anys, d'acord amb la definició de l'article 3 h) del Decret 44/2010, de 24 d'abril, pel qual es crea el Sistema Integrat de Dades d'Explotacions Agràries de Catalunya.
- Agricultor/a professional: la persona física titular d'una explotació agrària que obtingui, com a mínim, el 50 per cent de la seva renda total d'activitats agràries o altres activitats complementàries, sempre que la part de renda procedent directament de l'activitat agrària no sigui inferior al 25 per cent de la seva renda total i el volum d'ocupació dedicada a activitats agràries o complementàries sigui igual o superior a la meitat d'una unitat de treball agrari, d'acord amb la definició de l'article 3 f) del Decret 44/2012, de 24 d'abril.
- Explotació Agrària Prioritària: aquella que hagi obtingut el reconeixement com a Explotació Agrària Prioritària per part del DARP d'acord amb el Decret 44/2012, de 24 d'abril, i com a tal estigui inscrita al Catàleg d'explotacions agràries prioritàries.
b) En explotacions agràries que sol·licitin préstec bonificat, en el cas que l'import total de la bonificació sol·licitada superés la dotació pressupostaria disponible, s'aplicarà prorrateig a l'ajut de totes les persones sol·licitants.
11.1 El procediment de concessió de la subvenció de l'ajut es realitza en règim de concurrència competitiva per a les sol·licituds d'ajut de l'apartat 5.1 a) i mitjançant el criteri d'atribució establert en l'apartat 10 b) d'aquestes bases reguladores per a les sol·licituds d'ajut dels apartats 5.1 b).
11.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://tauler.seu.cat ).
11.3 L'òrgan instructor dels expedients d'ajuts és el Servei d'Ajuts a la Sostenibilitat Agrària.
L'òrgan competent per emetre la resolució sobre totes les sol·licituds d'ajut és la persona titular de la Direcció General de Desenvolupament Rural.
A aquests efectes, es nomena una Comissió de Valoració, que serà l'òrgan col·legiat encarregat de valorar les sol·licituds d'ajuts, formada pel sub-director o la sub-directora general d'Agricultura, el sub-director o la sub-directora de Planificació Rural i el sub-director o la sub-directora general d'Infraestructures Rurals.
La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
11.4 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons, d'acord amb els criteris d'atribució i les prioritats establerts en l'apartat 10 d'aquestes bases reguladores.
11.5 En el cas de les operacions de préstec de l'apartat 5.1 b), l'ICF estudiarà les sol·licituds de finançament que han ser presentades abans en el termini que fixi la convocatòria, analitzarà la viabilitat econòmica de l'operació, farà un estudi de risc financer, determinarà l'aprovació o denegació del finançament d'acord amb els seus criteris de caràcter financer i establirà les condicions financeres de l'operació (import de la sol·licitud de préstec, terminis d'amortització i garanties, i imports dels interessos).
L'ICF informarà la Direcció General de Desenvolupament Rural sobre l'aprovació o la denegació de la sol·licitud de préstec i de les dades a què fa referència el paràgraf anterior abans de la proposta de resolució provisional.
11.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la Comissió de Valoració.
11.7 L'ajut podrà ser reduït totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Proposta de resolució provisional, acceptació de la subvenció, reformulació i presentació de documentació addicional
12.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
12.2 La proposta de resolució ha de contenir la llista de persones sol·licitants proposats per ser beneficiàries de les subvencions, amb l'import de la subvenció proposada, i, en el cas dels ajuts de l'apartat 5.1 b), indicar l'import sol·licitat del préstec i l'import dels interessos corresponents.
12.3 La subvenció s'entendrà acceptada en el supòsit que la persona beneficiària no presenti cap al·legació en el termini de 10 dies hàbils a comptar des de l'endemà de la publicació de la resolució provisional.
Dins del mateix termini, les persones sol·licitants poden presentar al·legacions, que es tindran en compte en el moment de resoldre.
12.4 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat de la persona beneficiària de l'apartat 3, requerirà la persona beneficiària perquè aporti la documentació escaient en els termes previstos a l'apartat 7 d'aquestes bases reguladores.
12.5 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o la presentació fora de termini de la sol·licitud comporta la inadmissió de la sol·licitud.
13.2 Comporta el desistiment de la sol·licitud la manca de presentació de qualsevol dels documents establerts en l'apartat 7 o la manca d'esmena dels requisits esmenables, dins el termini de 10 dies hàbils i amb el requeriment previ.
13.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
13.4 Qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor ho ha d'acceptar mitjançant resolució.
14.1 D'acord amb la documentació presentada, les comprovacions d'ofici efectuades i l'informe de la Comissió de Valoració, una vegada comprovat el compliment dels requisits sense que s'hagi d'efectuar cap justificació posterior, l'òrgan instructor elevarà la proposta de resolució corresponent a l'òrgan competent per resoldre.
14.2 La resolució de concessió contindrà, com a mínim, l'import màxim de l'ajut, les condicions que haurà de complir la persona beneficiària, el caràcter d'ajuts d'Estat exempts de notificació dels ajuts de l'apartat 5.1 a) d'acord amb l'article 25 del Reglament (UE) 702/2014 de la Comissió, de 25 de juny, pel qual es declaren determinades categories d'ajut als sectors agrícola i forestal i a zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea (DOUE L-193, d'1.7.2014), o bé el caràcter d'ajut de minimis dels ajuts de l'apartat 5.1 b) d'acord amb el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L-352, de 24.12.2013), i la via de recurs que escaigui.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que és al corrent de les seves obligacions amb l'Administració tributària i la Seguretat Social i amb la Generalitat de Catalunya.
En el cas dels ajuts de l'apartat 5.1 b), s'ha de fer constar, a més, l'import de la sol·licitud de préstec aprovada, i l'import dels interessos bonificables.
En el cas d'agrupacions de persones físiques o jurídiques, s'han de fer constar expressament en la resolució de concessió els compromisos d'execució assumits per cada membre de l'agrupació, i també l'import de la subvenció que ha d'aplicar cadascun, els quals tenen també la consideració de persones beneficiàries.
14.3 En el cas dels ajuts dels apartats 5.1 b), s'ha de fer constar en la resolució que la concessió de l'ajut resta condicionada a la formalització del préstec amb l'ICF.
14.4 La resolució s'efectuarà mitjançant publicació al Tauler electrònic de l'Administració de la Generalitat de Catalunya ( https://tauler.seu.cat ).
Aquesta publicació substitueix la notificació individual, té els mateixos efectes i indicarà els recursos que escaiguin, l'òrgan davant el qual s'han d'interposar i el termini per interposar-los.
Els ajuts concedits es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
16.1 La proposta de pagament de les subvencions es realitzarà un cop comprovada la contractació de la pòlissa d'assegurança de la producció per al primer any sempre que la contractació s'hagi realitzat abans del 15 d'octubre de 2020.
En el cas de produccions que no puguin contractar-se abans del 15 d'octubre, la contractació es podrà fer amb posterioritat a aquesta data, però per a la justificació serà obligatòria la presentació de fotografies georeferenciades a través de l'aplicació FotoDUN on es pugui comprovar que s'han realitzat les actuacions de recuperació del potencial productiu.
La data màxima per a la presentació d'aquesta documentació serà el 15 d'octubre de 2020.
Anualment, es comprovarà la realització del compromís de contractació de l'assegurança agrària, i, en el cas dels ajuts de l'apartat 5.1 b), la formalització del préstec i el pagament de les quotes corresponents.
En aquest últim cas, l'ICF haurà d'emetre anualment un certificat de l'estat de l'operació de préstec.
Si es produeix un incompliment dels compromisos adquirits, s'iniciarà el procediment de revocació i reintegrament dels ajuts.
16.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la Tresoreria de la Seguretat Social, i no tenir deutes de cap mena amb la Generalitat de Catalunya.
16.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
16.4 El pagament per compensar les càrregues financeres de l'apartat 5.1 b) es farà efectiu en un sol cop per l'import de tot el període a l'ICF, perquè l'ICF l'apliqui mensualment en els rebuts.
a) En el cas de les explotacions agràries, mantenir l'activitat agrària durant els cinc anys posteriors a la concessió de l'ajut.
Les superfícies agrícoles i les explotacions ramaderes s'han de continuar declarant a la DUN com a mínim durant els cinc anys posteriors a la concessió de l'ajut, excepte en els casos de força major degudament acreditats.
En el cas de canvi de titularitat, la nova persona titular haurà d'assumir els compromisos de la persona beneficiària inicial durant el termini indicat mitjançant la subrogació corresponent; en cas contrari, haurà d'efectuar el reintegrament dels imports rebuts, excepte en els casos de força major degudament acreditats.
b) En el cas que es demanin préstecs per a inversions, mantenir l'actuació objecte d'ajut durant els cinc anys posteriors a la concessió de l'ajut i mantenir l'activitat agrària durant els cinc anys posteriors a la concessió de l'ajut.
d) Comunicar a l'òrgan instructor els ajuts, els ingressos o els recursos obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
f) Complir les altres obligacions que preveuen la normativa vigent en matèria de subvencions i aquestes bases reguladores.
g) Contractar l'assegurança per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN), inclosa als diferents plans anuals d'assegurances agràries, dins el període de 5 anys a partir de la formalització del préstec o la resolució de la concessió de l'ajut.
h) Les persones beneficiàries han de declarar anualment a la DUN les hectàrees afectades pels aiguats o el temporal durant el període de 5 anys a partir de la formalització del préstec o la resolució de la concessió de l'ajut.
Revocació i reintegrament de les quantitats percebudes indegudament
19.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions, i en el cas de l'incompliment dels requisits i les condicions establerts en aquestes bases reguladores.
També es pot exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre, sobre aplicació dels articles 107 i 108 del Tractat de funcionament de la Unió Europea als ajuts de minimis al sector agrícola, i d'acord amb l'article 6 del mateix Reglament,.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sense perjudici de les especialitats que estableixi la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei d'Ajuts a la Sostenibilitat Agrària i l'òrgan competent per resoldre és la persona titular de la Direcció General de Desenvolupament Rural, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que es puguin derivar de la normativa sectorial aplicable.
22.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer Dades i tràmits de les explotacions agràries a la DUN de la Direcció General de Desenvolupament Rural.
La seva finalitat és gestionar les subvencions que atorga la Direcció General de Desenvolupament Rural.
Les persones interessades poden exercir els drets de l'afectat mitjançant escrit adreçat a la Direcció General de Desenvolupament Rural (Gran Via de les Corts Catalanes, 612-614, 08007 Barcelona; 93 304 67 00 i [EMAIL] ).
22.2 A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE, del Reglament general de protecció de dades, i la Llei orgànica 3/2018, de 5 de desembre, de protecció de dades personals i garantia dels drets digitals.
4.1 La identificació i la signatura de la persona sol·licitant es faran mitjançant la utilització dels sistemes d'identificació i de signatura electrònica admesos per la seu electrònica de la Generalitat, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el cas que l'import total de la subvenció adjudicada sigui superior a un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 En cas que el sol·licitant sigui una persona jurídica, per presentar la sol·licitud serà necessari el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.3 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, se li indiquin els registres presencials on pot presentar la documentació alternativament i se li informi sobre els efectes d'aquesta interrupció del funcionament en el còmput dels terminis.
Principis ètics i regles de conducta als quals les persones beneficiàries d'aquests ajuts han d'adequar la seva activitat, i efectes d'un eventual incompliment d'aquests principis i regles
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis i regles.
d) Col·laborar amb l'òrgan competent en les actuacions que aquest òrgan realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en els supòsits establerts en l'apartat 4 de l'article 3 de la Llei de transparència.
En cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a persones beneficiàries d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.